Saya mau tau Ilena dari Senarai watak Claymore. Jelaskan dalam bahasa melayu

Kemunculan Pertama: Jilid 4 (Manga), Episod 7 (Anime)

(Nama sebenarnya Irene disebabkan ejaan namanya berdasarkan sebutan dalam bahasa Jerman/Itali, tetapi ditukar kepada Ilena dalam versi bahasa Inggeris.)

pada asalnya merupakan Claymore berpangkat 2, tetapi diturunkan pangkat ke #3 apabila Priscilla menyertai organisasi itu. Oleh sebab popularitinya sebagai pahlawan yang licik menggunakan pedang, dia telah mendapat gelaran  (Ilena Pedang Pantas). Dia melakukan teknik ini dengan menyalurkan segala tenaga Yoma dirinya kepada tangan yang memegang pedangnya. Dalam keadaan semulajadi, Ilena mempunyai tingkah laku yang tenang dan bijaksana.

Di saat pemburuan dan penjatuhan hukuman Teresa, makhluk Awaken, iaitu Priscilla, telah menyerang lalu memotong terus tangan kirinya. Dengan menyorokkan dirinya di gunung-ganang dan menggunakan kecekapan dirinya untuk menyembunyikan tenaga Yoma dirinya, organisasi Claymore menyangka bahawa dirinya telah terbunuh dan Ilena berjaya menipu mereka. Selang beberapa tahun kemudian, dia menyelamatkan Clare yang sedang berlawan dengan Ophelia. Clare yang mengenali Ilena telah mempelajari teknik Quick Sword (Pedang Pantas) daripada Ilena yang sudi mengajarnya. Bila tiba masanya untuk Clare menyempurnakan teknik ini seorang diri, dia menerima satu-satunya tangan yang bersambung di badan Ilena, iaitu tangan kanannya, untuk disambungkan ke tubuhnya yang juga kehilangan sebelah tangan selepas dipotong Ophelia. Selepas memotong tangannya, Ilena kini tidak mempunyai kedua-dua belah tangan.

Tambahan pula, selepas Clare meninggalkan Ilena yang merupakan bekas Claymore #3, dia telah bersemuka dengan Rafaela, yang telah dihantar untuk membunuh pembolos itu. Walaupun Ilena telah mampu menyembunyikan tenaga Yoma dirinya untuk beberapa tahun, latihan yang diberinya kepada Clare telah secara tidak langsung mengeluarkan arus tenaganya untuk dikesan organisasi yang telah diabainya. Ilena dianggap mati dibunuh Rafaela, namun, kejadian ini tidak dapat dipastikan . Ilena juga telah menyatakan kepada Clare bahawa dia tidak akan mati dengan mudah. Kenyataan ini mungkin merupakan suatu petunjuk bahawa kemungkinan besar dia masih bernyawa.